stanford-oval/wikipedia huggingface dataset:
ตราสารหนี้

ตราสารหนี้แห่งไรช์เยอรมัน (Anleihe des Deutschen Reichs) มูลค่า 1,000 มาร์ค 
ไม่จ่ายดอกเบี้ยจนถึง 31 ตุลาคม 1925
ตั้งแต่ 1 พฤศจิกายน 1925 จ่ายดอกเบี้ย 4%
ตั้งแต่ 1 พฤศจิกายน 1930 จ่ายดอกเบี้ย 5%
ตราขึ้นที่กรุงเบอร์ลิน 1 สิงหาคม 1922
ตราสารหนี้ (อังกฤษ: bond) คือตราสารทางการเงินประเภทหนึ่ง ผู้ออกตราสารมีสถานะเป็นลูกหนี้ ผู้ถือตราสารมีสถานะเป็นเจ้าหนี้ มีข้อผูกพันทางกฎหมายว่าผู้ออกจะจ่ายผลตอบแทนในรูปของดอกเบี้ยเป็นงวดและจ่ายคืนเงินต้นตามที่กำหนดไว้ในตราสาร โดยทั่วไปตราสารหนี้ในตลาดทุนมักจะหมายถึงตราสารหนี้ที่มีอายุตั้งแต่หนึ่งปีขึ้นไป
ดอกเบี้ยตราสารหนี้อาจกำหนดเป็นอัตราดอกเบี้ยคงที่ อัตราดอกเบี้ยลอยตัว และอาจกำหนดให้จ่ายดอกเบี้ยทบต้นได้ ตราสารหนี้ที่ออกโดยหน่วยงานภาครัฐได้แก่ พันธบัตร และตั๋วเงินคลัง ตราสารหนี้ที่ออกโดยภาคเอกชนได้แก่ หุ้นกู้, ตั๋วแลกเงิน และตั๋วสัญญาใช้เงินเป็นต้น
องค์ประกอบของตราสารหนี้

มูลค่าที่ตราไว้ (Par Value): มูลค่าเงินต้นที่ระบุไว้ในตราสารหนี้แต่ละหน่วยที่ผู้กู้ จะต้องชำระคืนให้กับผู้ถือตราสารหนี้นั้น เมื่อครบกำหนดชำระ มูลค่าดังกล่าวอาจลดลงเมื่อมีการทยอยจ่ายคืนเงินต้น
อัตราดอกเบี้ยหน้าตั๋ว (Coupon Rate): อัตราดอกเบี้ยที่ผู้ออกมีภาระจะต้องจ่ายให้กับผู้ถือตราสารหนี้นั้นๆ ตามงวดการจ่ายดอกเบี้ยที่กำหนดตลอดอายุของตราสารหนี้นั้น
งวดการจ่ายดอกเบี้ย (Coupon Frequency): จำนวนครั้งของการจ่ายดอกเบี้ยต่อปี ซึ่งขึ้นอยู่กับข้อกำหนดของผู้ออกตราสารหนี้ แต่โดยส่วนใหญ่มักจะกำหนดให้มีการจ่ายดอกเบี้ยทุกครึ่งปี
วันครบกำหนดไถ่ถอน (Maturity Date):วันหมดอายุของตราสารหนี้ ที่ผู้ออกจะต้องจ่ายคืนเงินต้นและดอกเบี้ยงวดสุดท้าย (ถ้ามี) ให้แก่ผู้ถือ
ชื่อผู้ออก (Issuer Name)
ข้อสัญญาและประเภทของตราสารหนี้ (Covenants): เงื่อนไข สิทธิแฝง และข้อมูลที่ระบุ ซึ่งผู้ถือจะต้องปฏิบัติ หรืองดเว้นการปฏิบัติตลอดอายุของตราสารหนี้นั้น เช่น การดำรงสัดส่วนของหนี้สินต่อส่วนของผู้ถือหุ้นไม่เกินอัตราที่กำหนด การให้สิทธิในการไถ่ถอนตราสารนั้นๆ ก่อนกำหนดตามที่ระบุไว้ เป็นต้น
ดูเพิ่ม

อายุเฉลี่ยของตราสารหนี้
เวนิสเหนือ

นี่คือรายชื่อสถานที่ที่ได้ฉายา เวนิสเหนือ (อังกฤษ: Venice of the North) คำว่า เวนิสเหนือ ใช้สื่อถึงเมืองหลายแห่งที่มีคลองในยุโรปเหนือและอเมริกาเหนือ โดยนำไปเทียบกับเมืองเวนิส ประเทศอิตาลี ที่เป็นที่รู้จักจากคลองของเมือง (ดูคลองใหญ่) ชื่อเล่นบางส่วน (เช่นในกรณีของอัมสเตอร์ดัม) สืบไปถึงหลายศตวรรษ ส่วนบางแห่งถูกคิดค้นและให้ชื่อเอง เช่น เบอร์มิงแฮม
รายชื่อ

| เมือง | ประเทศ | ภาพ | อ้างอิง |
| --- | --- | --- | --- |
| ออเลอซุนด์ | นอร์เวย์ |  |  |
| อาเมียง | ฝรั่งเศส |  |  |
| อัมสเตอร์ดัม | เนเธอร์แลนด์ |  |  |
| อานซี | ฝรั่งเศส |  |  |
| อาเรินดัล | นอร์เวย์ |  |  |
| บัมแบร์ค | เยอรมนี |  |  |
| เบอร์มิงแฮม | สหราชอาณาจักร |  |  |
| บอร์นโฮล์ม | เดนมาร์ก |  |  |
| โบร์ตัน-ออน-เดอะ-วอเตอร์ | สหราชอาณาจักร |  |  |
| บรูช | เบลเยียม |  |  |
| บูลันเด็ตและแวร์ลันเด็ต | นอร์เวย์ |  |  |
| บึดโกชึช | โปแลนด์ |  |  |
| กอลมาร์ | ฝรั่งเศส |  |  |
| โคเปนเฮเกน | เดนมาร์ก |  |  |
| แอมเดิน | เยอรมนี |  |  |
| ฟรีดริชชตัดท์ | เยอรมนี |  |  |
| กดัญสก์ | โปแลนด์ |  |  |
| กีธวร์น | เนเธอร์แลนด์ |  | [ต้องการอ้างอิง] |
| กลาสโกว์-แมรีฮิลล์ | สหราชอาณาจักร |  |  |
| ฮัปซะลู | เอสโตเนีย |  |  |
| ฮัมบวร์ค | เยอรมนี |  |  |
| เฮนนิงสแวร์ | นอร์เวย์ |  |  |
| กาลิช | โปแลนด์ |  |  |
| ลีดส์ | สหราชอาราจักร |  |  |
| ลอนดอน-แพดดิงตัน | สหราชอาณาจักร |  |  |
| ลือเบ็ค | เยอรมนี |  |  |
| แมนเชสเตอร์ | สหราชอาณาจักร |  |  |
| พาเพินบวร์ค | เยอรมนี |  |  |
| พัสเซา | เยอรมนี |  |  |
| โรชเดล | สหราชอาณาจักร |  |  |
| เซนต์ปีเตอส์เบิร์ก | รัสเซีย |  |  |
| ชเวรีน | เยอรมนี |  |  |
| สกิปตัน | สหราชอาณาจักร |  |  |
| สต็อกโฮล์ม | สวีเดน |  |  |
| ชทรัสซุนท์ | เยอรมนี |  |  |
| สทราซบูร์ | ฝรั่งเศส |  |  |
| สโวลแวร์ | นอร์เวย์ |  |  |
| วึยโกเว | ยูเครน |  |  |
| วรอตสวัฟ | โปแลนด์ |  |  |
ดูเพิ่ม

ปารีสน้อย
เวนิสน้อย
โมนาสเตเรวิน
ปารีสตะวันออก
ปารีสตะวันตก
ประเทศเวเนซุเอลา ชื่อประเทศหมายถึง "เวนิสน้อย"
แหล่งข้อมูลอื่น

Which European City Deserves the Title Venice of the North
หุ่นยนต์

อาซีโม คือ android หุ่นยนต์เลียนแบบมนุษย์ของบริษัทฮอนด้า
หุ่นยนต์ คือเครื่องยนต์ชนิดหนึ่งที่มีลักษณะโครงสร้างและรูปร่างแตกต่างกันไปตามวัตถุประสงค์ หุ่นยนต์ในแต่ละประเภทจะมีหน้าที่การทำงานในด้านต่าง ๆ ตามการควบคุมโดยตรงของมนุษย์ หรืออาจมีการตั้งค่าให้หุ่นยนต์สามารถตัดสินใจได้เองในระดับใดระดับหนึ่ง  การควบคุมระบบต่าง ๆ ในการสั่งงานระหว่างหุ่นยนต์และมนุษย์ สามารถทำได้โดยทางอ้อมและอัตโนมัติ โดยทั่วไปหุ่นยนต์ถูกสร้างขึ้นเพื่อสำหรับงานที่มีความยากลำบากหรืออันตรายเช่น งานสำรวจในพื้นที่บริเวณแคบ งานสำรวจในบริเวณที่เกิดภัยพิบัติ หรืองานสำรวจบนผิวของดวงจันทร์หรือดาวเคราะห์ต่าง ๆ ปัจจุบันเทคโนโลยีของหุ่นยนต์เจริญก้าวหน้าอย่างรวดเร็ว หุ่นยนต์เริ่มเข้ามามีบทบาทกับชีวิตของมนุษย์ในหลากหลายด้าน เช่น ด้านอุตสาหกรรมการผลิต ด้านการแพทย์ ด้านงานสำรวจทั้งในโลกเราและงานสำรวจในอวกาศ หรือด้านการบันเทิง เช่นหุ่นยนต์ที่ถูกสร้างขึ้นเพื่อเป็นเครื่องเล่นของมนุษย์ ปัจจุบันนี้ได้มีการพัฒนาให้หุ่นยนต์นั้นมีลักษณะที่คล้ายมนุษย์มากขึ้นเพื่อผลทางจิตวิทยาในการอาศัยอยู่ร่วมกันกับมนุษย์ในชีวิตประจำวัน
หุ่นยนต์อาจถูกแบ่งออกเป็น 2 ประเภทตามลักษณะการใช้งาน คือ 1.หุ่นยนต์ชนิดที่ติดตั้งอยู่กับที่ (fixed robot) เป็นหุ่นยนต์ที่ไม่สามารถเคลื่อนที่ไปไหนได้ด้วยตัวเอง มีลักษณะเป็นแขนกล สามารถขยับและเคลื่อนไหวได้เฉพาะแต่ละข้อต่อ ภายในตัวเองเท่านั้น มักนำไปใช้ในโรงงานอุตสาหกรรม เช่นโรงงานประกอบรถยนต์ 2. หุ่นยนต์ชนิดที่เคลื่อนที่ได้ (mobile robot) หุ่นยนต์ประเภทนี้จะแตกต่างจากหุ่นยนต์ที่ติดตั้งอยู่กับที่ เพราะสามารเคลื่อนที่ไปไหนมาไหนได้ด้วยตัวเอง โดยการใช้ล้อหรือการใช้ขา ซึ่งหุ่นยนต์ประเภทนี้ปัจจุบันยังเป็นงานวิจัยที่ทำการศึกษาอยู่ภายในห้องทดลอง เพื่อพัฒนาออกมาใช้งานในรูปแบบต่าง ๆ เช่นหุ่นยนต์สำรวจดาวอังคาร ขององค์การนาซ่า
ปัจจุบันมีการพัฒนาหุ่นยนต์ให้มีลักษณะเป็นสัตว์เลี้ยงอย่างสุนัข เพื่อให้มาเป็นเพื่อนเล่นกับมนุษย์ เช่น หุ่นยนต์ IBO ของบริษัทโซนี่ หรือแม้กระทั่งมีการพัฒนาหุ่นยนต์ให้สามารถเคลื่อนที่แบบสองขาได้อย่างมนุษย์ เพื่ออนาคตจะสามารถนำไปใช้ในงานที่มีความเสี่ยงต่ออันตรายแทนมนุษย์ ในประเทศไทย สถานศึกษาในระดับอุดมศึกษาหลายแห่งหรือองค์กรของภาครัฐ และเอกชน ได้เล็งเห็นถึงประโยนช์ของเทคโนโลยีหุ่นยนต์ และร่วมเป็นแรงผลักดันให้เยาว์ชนในชาติ พัฒนาองค์ความรู้ เพื่อให้ก้าวทันเทคโนโลยีของประเทศที่พัฒนาแล้ว โดยการจัดให้มีการแข่งขันหุ่นยนต์ขึ้นในประเทศไทยหลายรายการ เพื่อให้นักศึกษาได้สามารถ นำความรู้ที่เรียนมาประยุกต์ใช้งานได้ เป็นการเสริมสร้างและพัฒนาทักษะ เพื่อนำความรู้ไปพัฒนาประเทศในอนาคต
ความหมายของหุ่นยนต์

ความหมายของ "หุ่นยนต์" โดยสถาบันหุ่นยนต์อเมริกา (The Robotics Institute of America) ได้ให้ความหมายไว้ ดังนี้
หุ่นยนต์ฮิวแมนนอยด์ (Humanoid Robot) เป็นลักษณหุ่นยนต์ที่เหมือนกับมนุษย์
แอนดรอยด์ (Android) เป็นการเรียกหุ่นยนต์คล้ายมนุษย์ที่สามารถแสดงออกเหมือนมนุษย์ แม้ว่ารากศัพท์ภาษากรีกของคำนี้หมายถึงเพศชาย แต่การใช้ในบริบทภาษาอังกฤษมักไม่ได้มีความหมายเจาะจงว่าเป็นเพศใดจีนอยส์ (Gynoid) เป็นการเรียกหุ่นยนต์คล้ายมนุษย์เพศหญิง
แอ็คทรอยด์ (Actriod) เป็นหุ่นยนต์ที่เลียนแบบพฤติกรรมมนุษย์ เช่น กะพริบตา หายใจ เริ่มพัฒนาโดย มหาวิทยาลัยโอซาก้าและบริษัทโคโคโระ
ไซบอร์ก (Cyborg) เป็นหุ่นยนต์ที่เชื่อมต่อกับสิ่งมีชีวิต หรือ ครื่งคนครึ่งหุ่น เริ่มปรากฏครั้งแรกในเรื่องแต่งปี 1960
นาโนโรบอท (Nanorobot) เป็นหุ่นยนต์ขนาดเล็กมาก ขนาดประมาณ 0.5-3 ไมครอน
ประโยชน์และความสามารถของหุ่นยนต์

หุ่นยนต์เริ่มเข้ามามีบทบาทกับชีวิตประจำวันของมนุษย์เรื่อยมา เทคโนโลยีที่ได้รับการพัฒนาอย่างต่อเนื่องในปัจจุบัน ทำให้ความสามารถของหุ่นยนต์พัฒนาขึ้นอย่างรวดเร็ว สามารถทำงานต่าง ๆ ที่มนุษย์ไม่สามารถทำได้จำนวนมาก ซึ่งการนำหุ่นยนต์เข้าใช้งานแทนมนุษย์นั้น ทำให้ลดบทบาทมนุษย์ให้น้อยลงสามารถแบ่งประเภทตามความสามารถของหุ่นยนต์ได้
ประโยชน์และความสามารถของหุ่นยนต์ > ความสามารถในงานวิจัย

หุ่นยนต์สามารถทำการสำรวจงานวิจัยทางด้านวิทยาศาสตร์ ร่วมกับมนุษย์ เช่น การสำรวจท้องทะเลหรือมหาสมุทรที่มีความลึกเป็นอย่างมาก หรือการสำรวจบริเวณปากปล่องภูเขาไฟเพื่อเก็บบันทึกข้อมูลการเปลี่ยนแปลงต่าง ๆ ซึ่งเป็นงานเสี่ยงอันตรายที่เกินขอบเขตความสามารถของมนุษย์ที่ไม่สามารถปฏิบัติงานสำรวจเช่นนี้ได้ ทำให้ปัจจุบันมีการพัฒนาหุ่นยนต์เพื่อใช้ในงานวิจัยและสำรวจ เพื่อให้หุ่นยนต์สามารถทนต่อสภาพแวดล้อมและสามารถทำการควบคุมหุ่นยนต์ได้ในระยะไกลด้วยระบบคอนโทรล โดยมีเซนเซอร์ติดตั้งที่ตัวหุ่นยนต์เพื่อใช้ในการวัดระยะทางและเก็บข้อมูลในส่วนต่าง ๆ ทางด้านวิทยาศาสตร์
ประโยชน์และความสามารถของหุ่นยนต์ > ความสามารถในด้านการแพทย์

ในงานด้านการแพทย์ เริ่มนำเอาหุ่นยนต์แขนกลเข้ามามีส่วนร่วมในการช่วยทำการผ่าตัดคนไข้ เนื่องจากหุ่นยนต์นั้นสามารถทำงานในด้านที่มีความละเอียดสูงที่เกินกว่ามนุษย์จะทำได้ เช่น การนำเอาหุ่นยนต์มาใช้งานด้านการผ่าตัดสมอง ซึ่งมีความจำเป็นอย่างมากที่ต้องการความละเอียดในการผ่าตัด หุ่นยนต์แขนกลจึงกลายเป็นส่วนหนึ่งของการผ่าตัดในด้านการแพทย์ การทำงานของหุ่นยนต์แขนกลในการผ่าตัด จะเป็นลักษณะการทำงานของการควบคุมการผ่าตัดโดยผ่านทางแพทย์ผู้ทำการผ่าตัดอีกที ซึ่งการผ่าตัดโดยมีหุ่นยนต์แขนกลเข้ามามีส่วนร่วมนั้นจะเน้นเรื่องความปลอดภัยเป็นอย่างสูง รวมทั้งความสามารถในการเคลื่อนที่ของหุ่นยนต์ รวมถึงงานเภสัชกรรมที่มีบางโรงพยาบาลนำหุ่นยนต์มาใช้ในการจ่ายยา
ประโยชน์และความสามารถของหุ่นยนต์ > ความสามารถในงานอุตสาหกรรม

หุ่นยนต์เริ่มมีบทบาททางด้านเทคโนโลยีอุตสาหกรรมในขณะที่งานด้านอุตสาหกรรม มีความต้องการด้านแรงงานเป็นอย่างมาก การจ้างแรงงานจำนวนมากเพื่อใช้ในงานอุตสาหกรรม ทำให้ต้นทุนการผลิตของแต่ละโรงงานอุตสาหกรรม เพิ่มจำนวนสูงขึ้น และงานอุตสาหกรรมบางงานไม่สามารถที่จะใช้แรงงงานเข้าไปทำได้ ซึ่งบางงานนั้นอันตรายและมีความเสี่ยงเป็นอย่างมาก หรือเป็นงานที่ต้องการความรวดเร็วและแม่นยำในการผลิตรวมทั้งเป็นการประหยัดระยะเวลา ทำให้หุ่นยนต์กลายเป็นทางออกของงานด้านอุตสาหกรรม
ประโยชน์และความสามารถของหุ่นยนต์ > ความสามารถในด้านความมั่นคง

อาจจะสร้างเครื่องบินสอดแนมผู้ก่อการร้าย โดยติดตั้งเรดาร์คอยตรวจจับเหตุที่อาจไม่ชอบมาพากล และยังสามารถใช้เป็นตัวทดลองประสิทธิภาพของอาวุธได้
ประโยชน์และความสามารถของหุ่นยนต์ > ความสามารถในด้านบันเทิง

หุ่นยนต์ประเภทนี้ได้รับการพัฒนาให้สามารถตอบโต้กับคนได้เสมือนเป็นเพื่อน เล่นหรือสัตว์เลี้ยง ซึ่งมีในรูปแบบของสุนัข แมว และแมลง เป็นต้น
หรือกระทั่งสร้างความบันเทิงทางเพศให้กับมนุษย์ได้อีกด้วย
ประโยชน์และความสามารถของหุ่นยนต์ > ความสามารถในงานครัวเรือน

ทำงานในบ้านแทนมนุษย์ อำนวยความสะดวกภายในบ้านทดแทนแรงงานมีความปลอดภัยไม่ต้องจ้างแรงงาน
ประโยชน์และความสามารถของหุ่นยนต์ > ความสามารถในด้านการแข่งขัน

ปัจจุบันมีหุ่นยนต์ที่ใช้ในการแข่งขันต่าง ๆ เช่น ด้านกีฬาอาจเป็นหุ่นยนต์ฟุตบอล โดรน ด้านดนตรีเช่นหุ่นยนต์นักเต้นเป็นต้น
หุ่นยนต์ในวัฒนธรรมสมัยนิยม

หุ่นยนต์เป็นจินตนาการของมนุษย์ที่ถ่ายทอดผ่านเรื่องแต่งต่าง ๆ ซึ่งปรากฏใน นิยายวิทยาศาสตร์ การ์ตูน และ ภาพยนตร์ และเป็นที่รู้จักอย่างแพร่หลาย เช่น เจ้าหนูอะตอม (Astro Boy) โดราเอมอน (Doraemon) กันดั้ม (Gundum) โรโบคอบ (RoboCop)
ดูเพิ่ม

วิทยาการหุ่นยนต์
หุ่นยนต์ฮิวแมนนอยด์
กฎ 3 ข้อของหุ่นยนต์
โรโบคัพ
การแข่งขันออกแบบหุ่นยนต์ระหว่างประเทศ
เอบียูโรบอตคอนเทสต์
อาซิโม
ทฤษฎีระบบควบคุม
เมคคาทรอนิกส์
แหล่งข้อมูลอื่น

ข่าวหุ่นยนต์จาก robots.net
เรียนสร้างหุ่นยนต์ที่ societyofrobots.com
วิวัฒนาการการวิจัยทางด้านหุ่นยนต์[ลิงก์เสีย]
IEEE Robotics and Automation Society
รายชื่อหุ่นยนต์โดย communistrobot.com
Roomba หุ่นยนต์เครื่องดูดฝุ่นสำหรับใช้ในครัวเรือน
ชะนีเซียมัง

| ชะนีเซียมัง |
| --- | --- |

เสียงร้องไฟล์:Hylobates syndactylus calling 3588.ogg

ถุงลมที่ป่องออกขณะร้อง
สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์ใหญ่:: Hominoidea
วงศ์:: Hylobatidae
สกุล:: Symphalangus Gloger, 1841
สปีชีส์:: S.  syndactylus
ชื่อทวินาม
Symphalangus  syndactylus (Raffles, 1821)

ชนิดย่อย
 S. s. continentis   S. s. syndactylus

แผนที่แสดงการกระจายพันธุ์ของชะนีเซียมัง
ชื่อพ้อง
 Hylobates syndactylus (Raffles, 1821)  Symphalangus continentis Thomas, 1908  Symphalangus gibbon (Miller, 1779)  Symphalangus subfossilis Hooijer, 1960  Symphalangus volzi (Pohl, 1911)
ชะนีเซียมัง หรือ เซียมมัง หรือ ชะนีดำใหญ่ (มลายู: Siamang; แปลว่า "ลิงสยาม"; ชื่อวิทยาศาสตร์: Symphalangus syndactylus) สัตว์เลี้ยงลูกด้วยนมในอันดับวานรชนิดหนึ่ง เป็นสัตว์จำพวกชะนี ซึ่งเป็นชะนีชนิดที่ใหญ่ที่สุดในโลก จัดเป็นเพียงชนิดเดียวในสกุล Symphalangus
มีรูปร่างคล้ายชะนีทั่วไป แต่มีรูปร่างและลำตัวใหญ่กว่ามาก ขนาดโตเต็มที่มีความยาวลำตัวและหัว 75-90 เซนติเมตร น้ำหนักในเพศผู้ 10.9 กิโลกรัม ตัวเมีย 10.6 กิโลกรัม ขนมีสีดำทั้งตัวทั้งตัวผู้และตัวเมีย มีลักษณะเด่นคือ บริเวณลำคอมีถุงสีเทาปนชมพู โดยถุงดังกล่าวจะป่องออกขณะที่ส่งเสียงร้อง โดยชะนีเซียมังจัดเป็นชะนีที่ร้องได้ดังที่สุด
มีการกระจายพันธุ์ในเขตใต้สุดของไทย, มาเลเซียและเกาะสุมาตรา มี 2 ชนิดย่อย คือ S. s. syndactylus พบในมาเลเซีย และ S. s. continentis พบที่เกาะสุมาตรา อาศัยอยู่ในป่าดิบแล้งและป่าดิบชื้น
อาหารหลัก ได้แก่ ใบไม้, ผลไม้, ดอกไม้และสัตว์ที่มีขนาดเล็ก อาศัยอยู่รวมกันเป็นครอบครัวแบบผัวเดียวเมียเดียวที่มีลูกอาศัยอยู่ด้วยกัน โดยชะนีเซียมังแต่ละฝูงมีสมาชิกประมาณ 3-5 ตัว  แต่ตัวผู้จะเป็นฝ่ายเลี้ยงดูลูกด้วยตัวเอง ซึ่งแตกต่างไปจากชะนีชนิดอื่น ที่ตัวเมียจะเป็นฝ่ายดูแลลูก ในสถานที่เลี้ยงมีอายุขัยประมาณ 35 ปี
ชะนีเซียมัง ในสวนสัตว์ในประเทศไทยมีอยู่เพียงที่เดียวเท่านั้น คือ สวนสัตว์เปิดเขาเขียว จังหวัดชลบุรี เมื่อเดือนกรกฎาคม พ.ศ. 2555 ได้มีลูกชะนีเซียมังเกิดขึ้นมาใหม่
แหล่งข้อมูลอื่น

ข้อมูลที่เกี่ยวข้องกับ Symphalangus syndactylus ที่วิกิสปีชีส์
นางสาวสยาม

บทความนี้เกี่ยวกับเครื่องบิน สำหรับความหมายอื่น ดูที่ นางสาวสยาม (แก้ความกำกวม)
นางสาวสยาม ระหว่างการบินทดสอบ เมื่อ พ.ศ. 2544
นางสาวสยาม (อังกฤษ: Miss Siam) เครื่องบินพลเรือนลำแรกของประเทศไทย ทะเบียน HS-IAM เป็นชื่อของเครื่องบิน OX-5 Travel Air 2000 เครื่องยนต์เคอติส 10 แรงม้า ความเร็วเต็มที่ 75 ไมล์ต่อชั่วโมง ปีก 2 ชั้น 2 ที่นั่ง โครงเหล็กห่อหุ้มด้วยผ้า ปีกโครงสร้างภายในเป็นไม้ หุ้มด้วยผ้าแฟบริค เป็นเครื่องบินส่วนตัวของนาวาอากาศเอกเลื่อน พงษ์โสภณ ซื้อมาเมื่อ พ.ศ. 2475 ในราคา 6000 บาท
เมื่อวันที่ 18 มิถุนายน พ.ศ. 2475 เครื่องบินนางสาวสยามได้ทำการบินไปเชื่อมสัมพันธไมตรีกับประเทศจีน โดย นาวาอากาศเอกเลื่อน พงษ์โสภณ เป็นผู้ทำการบินจากกรุงเทพฯ ผ่านประเทศลาว ประเทศเวียดนาม ไปสิ้นสุดที่เมืองซัวเถา ประเทศจีน ใช้เวลาเดินทาง 5 วัน
เมื่อ พ.ศ. 2545 เครื่องบินนางสาวสยามได้รับการปรับปรุงและอนุรักษ์ โดยสร้างขึ้นมาใหม่ ใช้เครื่องยนต์เดิม ภายใต้การดูแลของ มูลนิธิอนุรักษ์และพัฒนาอากาศยานไทย ในพระบรมราชูปภัมภ์  และมีความพยายามที่จะบินย้อนเส้นทางของนาวาอากาศเอกเลื่อน พงษ์โสภณ เพื่อเป็นการเฉลิมฉลอง 70 ปีครบรอบการบินครั้งประวัติศาสตร์ เมื่อ พ.ศ. 2475 โดยใช้นักบินจำนวน 6 คน นำโดย น.อ. วีระยุทธ ดิษยะศริน
แหล่งข้อมูลอื่น

กว่าจะมาเป็นเครื่องบินนางสาวสยามในวันนี้ เก็บถาวร 2006-06-22 ที่ เวย์แบ็กแมชชีน
"The wings of Friendship"
Miss Siam : the Spirit of Aviation เก็บถาวร 2006-06-22 ที่ เวย์แบ็กแมชชีน เกมซิมเบียนสำหรับเล่นบนโทรศัพท์มือถือ
ฟังเพลง นางสาวสยาม โดย คาราบาว เก็บถาวร 2008-03-10 ที่ เวย์แบ็กแมชชีน
สโมสรฟุตบอลนครราชสีมา มาสด้า

| ทีมกีฬาของจังหวัดนครราชสีมา> .ฟุตบอล (สวาทแคท)..ฟุตบอล (หัวจักรพิฆาต) | ทีมกีฬาของจังหวัดนครราชสีมา> .วอลเลย์บอล (ชาย)..วอลเลย์บอล (หญิง) | ทีมกีฬาของจังหวัดนครราชสีมา> .ฟุตซอล.. |
| --- | --- | --- |
|  |  | ด ค ก |
สโมสรฟุตบอลนครราชสีมา มาสด้า เป็นสโมสรฟุตบอลอาชีพในประเทศไทย โดยเป็นทีมจากจังหวัดนครราชสีมา ปัจจุบันเล่นอยู่ในไทยลีก ใช้สนามกีฬาเฉลิมพระเกียรติ 80 พรรษา 5 ธันวาคม 2550 ที่มีความจุ 25,000 คน เป็นสนามเหย้า
ฉายาและสัญลักษณ์

สมัยทีมฟุตบอลโคราชแข่งโปรลีกฯ จะมีฉายาว่า "สตริงเรย์" เพราะสมัยนั้นทางกองบิน 1 มีรถถังคอมมานโดสติงเรย์ หรือเรียกอีกชื่อในวงการทหารว่า "เจ้ากระเบนธงจู่โจม" จำนวนมาก โดยกองทัพบกนำเข้าประจำการมา 106 คัน และในการส่งทีมเข้าร่วมการแข่งขันฟุตบอลสมัยนั้น โดยส่วนใหญ่จะเป็นทหารอยู่ในกองทัพ จึงได้เลือกใช้ชื่อว่า "นครราชสีมา สตริงเรย์" ต่อมาได้เปลี่ยนโลโก้และฉายาใหม่ว่า "สวาทแคท" หรือ "เจ้าแมวพิฆาต" ซึ่งแต่เดิมนั้นโลโก้ของสโมสรจะเป็นรูปรถถัง โดยได้เปลี่ยนเป็นรูปแมวสีสวาด ซึ่งเป็นสัตว์ประจำท้องถิ่นโคราชมาจนถึงปัจจุบัน
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
บุคลากร > รายชื่อหัวหน้าผู้ฝึกสอน

แมน จันทนาม 2550 – 2552
วิชาญ ฉอ้อนศรี 2552 – 2553
เทเวศน์ กมลสินธุ์ 2553 – 2554
อาจหาญ ทรงงามทรัพย์ 2555 – 2556
รอยเตอร์ โมไรร่า 2556
ซูงาโอะ คัมเบะ 2556 – 2559
มีลอส โจซิช 2559 – 2562
เฉลิมวุฒิ สง่าพล 2562
ธีระศักดิ์ โพธิ์อ้น 2563 – 2565
เควิน แบล็กเวลล์ 2565 – 2566
ธีระศักดิ์ โพธิ์อ้น 2566 –
อดีตผู้เล่นคนสำคัญ

ณรงค์ วิเศษศรี
อานนท์ นานอก
อานนท์ สังข์สระน้อย
สารัช อยู่เย็น
นนทพันธ์ เจียรสถาวงศ์
พลวัฒน์ วังฆะฮาด
คนึง บุราณสุข
ธาตรี สีหา
รชต ชัยจันทร์
พร้อมพงษ์ กรานสำโรง
วุฒิศักดิ์ มูลมณี
รัชชานนท์ ลีวงษ์ษา
ประสิทธิ์ ผดุงโชค
ภาคภูมิ มานะยิ่ง
กิตติ โสระโร
ประทีป สุภาพงษ์
ก้องนที บุญมา
ณัฐกร บุตรหนองแสง
พศวีร์ เกียรติกังวาลกุล
อนนท์ บุญสุโข
เทวา ศรีธรรมานุสาร
ชัชปภพ อุสาพรหม
อภิศักดิ์ อาสายุทธ์
วิศรุต ไวงาน
อภิวัฒน์ เพ็งประโคน
วันใหม่ เศรษฐนันท์
ปารเมศ มาศขุนทด
ไพโรจน์ เอี่ยมมาก
ธนัตถ์ วงษ์ศุภลักษณ์
กัมพล ปฐมอรรฆย์กุล
แซมมวล ป.คันนิ่งแฮม
เฉลิมพงษ์ เกิดแก้ว
ประลอง สาวันดี
เมธี ทวีกุญกาญจ์
นฤพล อารมณ์สวะ
เดชา สร้างดี
เอกนัฐ คงเกตุ
พีรพัฒน์ พีรกิจ
| --- | --- |
 เอเชีย  Yusuke Kato   Jang Yong-Ik   Kim Song-Yong   Shinichiro Kuwada   Shota Koide   Satoshi Nakano    แอฟริกา  Munze Ulrich   Togbe Marcel   N'Joya Alan   Bani Abeiku   โนอาห์ ชิวูตา   โดมินิก อาดีเยียห์   อามาดู วาตารา:  ยุโรป  David Le Brass   Jozef Tirer   Marian Juhas   อีวาน เปโตรวิช   อีวาน บอสโกวิช อเมริกาใต้  Valci Junior   Rian Marques   Ygor Tadeu de Souza   Valdinei Eberton   Douglas Lopes Carneiro   ลีอังดรู อัสซัมเซา   เดนนิส มูริลลู
เกียรติประวัติ

ไทยลีก 2:
ชนะเลิศ (2): 2557, 2566–67
เอฟเอคัพ:
รองชนะเลิศ: 2564–65
เกียรติประวัติ > ผลงานที่ดีที่สุด

ไทยลีก - อันดับที่ 7 ฤดูกาล 2561
ลีกคัพ - รอบรองชนะเลิศ ฤดูกาล 2556, 2557, 2561
เกียรติประวัติ > การแข่งขันกระชับมิตร

2559 ช้าง ชลบุรี อินวิเตชั่น 2016 (รองแชมป์)
2560 อีสาน ดาร์บี้ คัพ 2017 (แชมป์)
2561 ลีโอ คัพ (รองแชมป์)
2562 ลีโอ คัพ (อันดับ 4)
สถิติผู้ชม

| ลีก | รวม | สูงสุด | ต่ำสุด | เฉลี่ย | เปลี่ยนแปลง |
| --- | --- | --- | --- | --- | --- |
| ไทยพรีเมียร์ลีก 2558 | 287,307 | 34,659 | 8,142 | 17,677 |  +12.4% |
| ไทยลีก 2559 | 173,041 | 32,159 | 5,543 | 11,536 |  −34.7% |
| ไทยลีก 2560 | 95,421 | 12,250 | 1,583 | 5,613 |  −51.3% |
| ไทยลีก ฤดูกาล 2561 | 97,911 | 17,319 | 2,559 | 8,159 |  +45.4% |
| ไทยลีก ฤดูกาล 2562 | 185,813 | 22,555 | 3,615 | 12,388 |  +69.2% |
| ไทยลีก ฤดูกาล 2563–64 | 41,348 | 12,296 | 0 | 2,757 |  -77.7% |
| ไทยลีก ฤดูกาล 2564–65 | 33,066 | 5,500 | 0 | 2,362 |  −48.6% |
| ไทยลีก ฤดูกาล 2565–66 | 60,191 | 9,561 | 2,387 | 4,013 |  +69.9% |
| ไทยลีก 2 ฤดูกาล 2566–67 | 96,255 | 24,556 | 2,556 | 5,662 |  +41.1% |
ไทยลีก ฤดูกาล 2567–68:
ชุดแข่งขัน

| ฤดูกาล | แบรนด์เสื้อ | สปอนเซอร์ |
| --- | --- | --- |
| 2550–55 |  เอฟบีที | ชมรมเพื่อนสุวัจน์ |
| 2556 |  พูมา | ชมรมเพื่อนสุวัจน์, มาสด้า |
| 2557 |  วอริกซ์ | มาสด้า |
| 2558-59 |  แกรนด์สปอร์ต | มาสด้า |
| 2560 | ผลิตจากสโมสร | มาสด้า |
| 2561 |  วอริกซ์ | มาสด้า |
| 2562 |  เวอร์ซุส | มาสด้า |
| 2563-64 |  แกรนด์สปอร์ต | มาสด้า |
| 2564-65 |  เกลเม | มาสด้า |
| 2565-66 |  อินฟินิต | มาสด้า |
| 2566-68 |  โวลต์ | มาสด้า |
แหล่งข้อมูลอื่น

สโมสรฟุตบอลนครราชสีมา มาสด้า ที่เฟซบุ๊ก
| ด ค กสโมสรฟุตบอลนครราชสีมา มาสด้า |
| --- | --- |
 ฤดูกาลปัจจุบัน 
สนามเหย้า:  สนามกีฬาเฉลิมพระเกียรติ 80 พรรษา 5 ธันวา 2550 
ฤดูกาล:  2542–43  2543–44  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
นัดการแข่งขันที่สำคัญ:  ช้าง เอฟเอคัพ 2564–65 
บุคลากร:  เทวัญ ลิปตพัลลภ  วัชรพงษ์ โตมรศักดิ์ 
บทความที่เกี่ยวข้อง:  จังหวัดนครราชสีมา  แมวโคราช  มาสด้า 
แฟนบอลสโมสรฟุตบอลนครราชสีมา มาสด้า
อิเล็กทรอนิกส์

ส่วนประกอบของเทคโนโลยี Surface-mount
อิเล็กทรอนิกส์ (อังกฤษ: electronics) เป็นเทคโนโลยีที่เกี่ยวข้องกับวงจรไฟฟ้าที่ประกอบด้วยอุปกรณ์ไฟฟ้าที่เป็น active component เช่นหลอดสูญญากาศ, ทรานซิสเตอร์, ไดโอด และ Integrated Circuit และ ชิ้นส่วน พาสซีฟ (อังกฤษ: passive component) เช่น ตัวนำไฟฟ้า, ตัวต้านทานไฟฟ้า, ตัวเก็บประจุ และคอยล์ พฤติกรรมไม่เชิงเส้นของ active component และความสามารถในการควบคุมการไหลของอิเล็กตรอนทำให้สามารถขยายสัญญาณอ่อน ๆ ให้แรงขึ้นเพื่อการสื่อสารทางภาพและเสียงเช่นโทรเลข, โทรศัพท์, วิทยุ, โทรทัศน์ เป็นต้น  อิเล็กทรอนิกส์ถูกใช้กันอย่างแพร่หลายในการสื่อสารข้อมูลโทรคมนาคม ความสามารถของอุปกรณ์อิเล็กทรอนิกส์ที่ทำหน้าที่เป็นสวิทช์ปิดเปิดวงจรถูกนำไปใช้ในวงจร ลอจิกเกต ซึ่งเป็นส่วนสำคัญหลักในระบบคอมพิวเตอร์ นอกจากนั้น วงจรอิเล็กทรอนิกส์ยังถูกนำไปใช้ผลิตเครื่องใช้ไฟฟ้าในครัวเรือน ในการส่งพลังงานไฟฟ้าเป็นระยะทางไกล ๆ การผลิตพลังงานทดแทน และอุตสาหกรรมต่าง ๆ อีกมาก
อิเล็กทรอนิกส์แตกต่างจากวิทยาศาสตร์ไฟฟ้าและเทคโนโลยีเครื่องกลไฟฟ้า โดยจะเกี่ยวข้องกับการสร้าง, การกระจาย, การสวิทช์, การจัดเก็บและการแปลงพลังงานไฟฟ้าไปและมาจากพลังงานรูปแบบอื่น ๆ โดยใช้สายไฟ, มอเตอร์, เครื่องกำเนิดไฟฟ้า, แบตเตอรี่, สวิตช์, รีเลย์, หม้อแปลงไฟฟ้า ตัวต้านทานและส่วนประกอบที่เป็นพาสซีพอื่น ๆ ความแตกต่างนี้เริ่มราวปี 1906 เป็นผลจากการประดิษฐ์ไตรโอดโดยลี เดอ ฟอเรสท์ ซึ่งใช้ขยายสัญญาณวิทยุที่อ่อน ๆ ได้ ทำให้เกิดการออกแบบและพัฒนาระบบการรับส่งสัญญาณเสียงและหลอดสูญญากาศ จึงเรียกสาขานี้ว่า  "เทคโนโลยีวิทยุ" จนถึงปี 1950
ปัจจุบัน อุปกรณ์อิเล็กทรอนิกส์ส่วนใหญ่ ใช้ชิ้นส่วนสารกึ่งตัวนำเพื่อควบคุมการทำงานของอิเล็กตรอน การศึกษาเกี่ยวกับอุปกรณ์สารกึ่งตัวนำและเทคโนโลยีโซลิดสเตต ในขณะที่การออกแบบและการสร้างวงจรอิเล็กทรอนิกส์ในการแก้ปัญหาในทางปฏิบัติอยู่ภายใต้สาขาวิศวกรรมอิเล็กทรอนิกส์
อุปกรณ์อิเล็กทรอนิกส์และส่วนประกอบ

ชิ้นส่วนอิเล็กทรอนิกส์แบ่งออกเป็น 2 ส่วนใหญ่ ๆ คือ ส่วนที่เป็นแอคทีพคือต้องมีกระแสไฟฟ้าป้อนให้ตลอดจึงทำงานได้ เช่น หลอดสูญญากาศ, ทรานซิสเตอร์ เป็นต้น อีกส่วนหนึ่งคือพาสซีพคือการทำงานได้โดยไม่ต้องมีกระแสไฟฟ้าแต่ใช้คุณสมบัติส่วนตัวเช่นตัวต้านทาน, ตัวเก็บประจุ, หม้อแปลง, สายไฟ, ใยแก้วนำแสง, คอยล์ เป็นต้น ชื้นส่วนเหล่านี้จะเชื่อมต่อกันด้วยการบัดกรีบนแผงวงจรพิมพ์ (PCB) เพื่อสร้างวงจรอิเล็กทรอนิกส์ที่มีฟังก์ชันโดยเฉพาะ (เช่นเครื่องขยายเสียงสัญญาณวิทยุหรือ oscillator) ชิ้นส่วนประกอบอาจประกอบโดยลำพังหรือเป็นกลุ่มที่ซับซ้อนมากขึ้นเป็นวงจรรวม
ชิ้นส่วนอิเล็กทรอนิกส์ในช่วงต้น

หลอดสูญญากาศเป็นหนึ่งในชิ้นส่วนอิเล็กทรอนิกส์ที่เก่าแก่ที่สุด ใช้เป็นชิ้นส่วนหลักในอุปกรณ์อิเล็กทรอนิกส์จนถึงกลางทศวรรษที่ 1980. หลังจากนั้นอุปกรณ์โซลิดสเตตได้เข้ามาแทนที่อย่างสิ้นเชิง หลอดสูญญากาศยังคงถูกใช้ในบางงานที่ต้องการความสามารถพิเศษ เช่นเครื่องขยายสัญญาณวิทยุกำลังสูง, จอภาพ, อุปกรณ์ภาพและเสียงสำหรับมืออาชีพบางชนิด,และอุปกรณ์ไมโครเวฟต่าง ๆ
ประเภทของวงจร

วงจรและส่วนประกอบสามารถแบ่งออกเป็นสองกลุ่ม: แอนะล็อกและดิจิทัล อุปกรณ์เฉพาะอย่างอาจประกอบด้วยทั้งสองประเภท
วงจรอะนาล็อก
เครื่องใช้ไฟฟ้าอะนาล็อกส่วนใหญ่ เช่นเครื่องรับวิทยุ ถูกสร้างขึ้นจากการรวมกันของวงจรพื้นฐานไม่กี่ชนิด วงจรแอนะล็อก ใช้สัญญาณไฟฟ้าที่ติดกันต่อเนื่องเมื่อเทียบกับสัญญาณที่ไม่ติดกันต่อเนื่องในวงจรดิจิทัล
วงจรแอนะล็อกบางครั้งเรียกว่าวงจรเชิงเส้นแม้ว่าผลกระทบที่ไม่ใช่เชิงเส้นจำนวนมากถูกใช้ในวงจรแอนะล็อกเช่นวงจรผสมสัญญาณ, วงจร modulators ฯลฯ ตัวอย่างของวงจรแอนะล็อกก็คือเครื่องขยายเสียงทั้งแบบหลอดสูญญากาศและแบบทรานซิสเตอร์, เครื่อง Operation Amplifier และ วงจร oscillators แบบที่สร้าง sine wave
ปัจจุบัน ไม่ค่อยพบวงจรสมัยใหม่​​ที่เป็นแอนะล็อกอย่างสิ้นเชิง เพราะวงจรแอนะล็อกอาจใช้วงจรดิจิทัลหรือแม้กระทั่งไมโครโปรเซสเซอร์เพื่อปรับปรุงประสิทธิภาพการทำงาน วงจรประเภทนี้มักถูกเรียกว่า "วงจรผสม" มากกว่าเป็นแอนะล็อกหรือดิจิทัลอย่างใดอย่างหนึ่ง
บางครั้งอาจยากที่จะแยกความแตกต่างระหว่างวงจรแอนะล็อกและดิจิทัล เช่นวงจรเปรียบเทียบซึ่งใช้แรงดันไฟฟ้าหลายระดับที่ต่อเนื่องเป็นอินพุท แต่เอ้าท์พุทเป็นหนึ่งในสองระดับแบบดิจิทัล ในทำนองเดียวกันเครื่องขยายทรานซิสเตอร์แบบแรงขับเกินกำลังมีเอ้าท์พุทเป็นรูปคลื่น
ประเภทของวงจร > วงจรดิจิทัล

วงจรดิจิทัลเป็นวงจรไฟฟ้าที่ทำงานกับสัญญาณที่มีระดับแรงดันไฟฟ้าที่ไม่ต่อเนื่อง วงจรดิจิทัลเป็นตัวแทนทางกายภาพที่พบบ่อยที่สุดของพีชคณิตบูลีนและเป็นพื้นฐานของดิจิทัลคอมพิวเตอร์ทั้งหมด วิศวกรส่วนใหญ่เข้าใจคำว่า "วงจรดิจิทัล", "ระบบดิจิทัล" และ "ลอจิก" สามารถใช้แทนกันได้ วงจรดิจิทัลส่วนใหญ่ใช้ระบบเลขฐานสองที่มีสองระดับแรงดันไฟฟ้าที่มีความหมายเป็น "0" และ "1" โดยที่ "0" มักจะเป็นแรงดันไฟฟ้าที่ต่ำกว่า ในขณะที่ "1" จะเป็นแรงดันไฟฟ้าที่สูงกว่า แต่บางระบบอาจจะใช้สลับกัน ระบบเทอร์นารี (สามระดับ) อยู่ในระหว่างการศึกษาและพัฒนาเครื่องต้นแบบ เครื่องคอมพิวเตอร์ทั่วไป, นาฬิกาอิเล็กทรอนิกส์และควบคุมโปรแกรมลอจิก (Programmable Logic Control, PLC) (ใช้ในการควบคุมกระบวนการทางอุตสาหกรรม) ก็ถูกสร้างขึ้นมาจากวงจรดิจิทัล การประมวลผลสัญญาณดิจิทัลเป็นอีกตัวอย่างหนึ่ง
ตัวอย่างวงจรดิจิทัล:
ลอจิกเกต
หน่วยคำนวณและตรรกะ
ฟลิปฟล็อป
Counter
รีจิสเตอร์
Multiplexers
Schmitt triggers
อุปกรณ์ผสม:
ไมโครโพรเซสเซอร์
ไมโครคอนโทรลเลอร์
Application-specific integrated circuit (ASIC)
การประมวลผลสัญญาณดิจิทัล
Field-programmable gate array (FPGA)
การกระจายความร้อนและการจัดการความร้อน

ความร้อนที่สร้างโดยวงจรอิเล็กทรอนิกส์จะต้องมีการระบายเพื่อป้องกันไม่ให้เกิดความล้มเหลวได้และช่วยให้เกิดความน่าเชื่อถือในระยะยาว เทคนิคในการระบายความร้อนประกอบด้วย heat sink และพัดลมระบายอากาศและรูปแบบอื่น ๆ เช่นระบบน้ำเย็น